polyglot-tagger/wikipedia-language-snippets-filtered huggingface dataset:
சூன் 12, கிழக்கத்திய நேரம் காலை 2:02மணிக்கு துப்பாக்கிச் சுடும் சப்தம் கேட்டு இரவுக் கூடலகத்திற்கு பாதுகாப்பிற்கிருந்த காவல்துறை அதிகாரி துப்பாக்கியாளரை நோக்கி சுட்டார். பல்சு கூடலக நிர்வாகத்தினர் தங்களது முகநூல் பக்கத்தில் காலை 2:09மணிக்கு "பல்சிலிருந்து அனைவரும் வெளியேறுங்கள்; ஓடுங்கள்" என்று பதிவு செய்திருந்தனர். துப்பாக்கியாளர் தாக்குதல் நீள் துப்பாக்கி, கைத்துப்பாக்கி, மற்றும் அதிகாரிகள் அபாயகரமானது என ஐயுற்ற மற்றுமொரு கருவியையும் வைத்திருந்தார். கூடுதல் காவலர்கள் துப்பாக்கிச் சண்டையில் ஈடுபட்டபோது கூடலகத்திற்குள் ஓடிய துப்பாக்கியாளர் அங்கிருந்தவர்களை பிணையாக்கினார்.
காலை 5:00மணிக்கு சிறப்பு ஆயுத, தந்திரக் குழுவினர் கூடலகத்தினுள் நுழைந்து துப்பாக்கியாளருடன் சண்டையில் ஈடுபட்டனர். முப்பது பிணையாளர்கள் விடுவிக்கப்பட்டனர்; ஒரு காவல் அதிகாரிக்கு தலையில் குண்டுபட்டு மருத்துவமனையில் அனுமதிக்கப்பட்டார். ஒர்லாண்டோ காவல்துறை துப்பாக்கியாளர் கொல்லப்பட்டதாக அறிவித்தனர். இராய்ட்டர்சு நிறுவனம் துப்பாக்கியாளர் எப்போது கொலைகளை நிகழ்த்தினார் என்பது அறியப்படவில்லை என வெளியிட்டுள்ளது.
சூன் 12, 2016இல் அமெரிக்க மாநிலம் புளோரிடாவின் ஒர்லாண்டோவில் பல்சு என்று பெயரிடப்பட்ட இரவுக்கூடலகத்தில் பலமுறை துப்பாக்கியால் சுடப்பட்டதில் குறைந்தது 50 பேர் கொல்லப்பட்டனர்; 53 பேர் காயமடைந்தனர். துப்பாக்கியாளர் ஆப்கானித்தானைச் சேர்ந்த அமெரிக்கக் குடிமகன் ஓமார் சித்திக் மாத்தீன் என அடையாளம் காணப்பட்டுள்ளார்.
துப்பாக்கியாளரிடம் வெடிக்கக்கூடிய கருவி இருந்ததாகக் கூறப்படுகின்றது. காவல்துறையினரின் வெடிகுண்டு குழுவினர் கட்டுப்படுத்தப்பட்ட வெடிப்பை நிகழ்த்தியதாகக் கூறப்படுகின்றது.
ஓவியர் மாற்கு 1933 சூன் 25 இல் யாழ்ப்பாணம், குருநகர் என்ற ஊரில் வரோனிக்கா, ஹேரத் முதியான்சலாகே அப்புகாமி ஆகியோருக்குப் பிறந்தார். சிறுவயதிலேயே சிற்பங்களைப் பார்ப்பதிலும், அவற்றை செய்வதிலும் ஈடுபாடு காட்டினார். யாழ்ப்பாணம் புனித சார்ல்சு வித்தியாலயத்தில் ஆரம்பக் கல்வியையும், யாழ்ப்பாணம் சம்பத்தரிசியார் கல்லூரியில் இடைநிலைக் கல்வியையும் கற்றார். சம்பத்தரிசியார் கல்லூரி நூலகத்திலிருந்த ஓவியப் புத்தகங்களை விரும்பிப் படித்தார். குருநகரில் புனித யேம்சு கல்லூரியில் ஓவிய வகுப்புகளை நடத்தி வந்த ஓவியர் பெனடிக்டிடம் உருவ-ஓவியப் பயிற்சியைப் பெற்றார்.
பட்டப்படிப்பை முடித்த பின்னர், மாற்கு பருத்தித்துறை ஹாட்லிக் கல்லூரியிலும், பின்னர் கொக்குவில் இந்துக் கல்லூரியிலும் ஓவிய ஆசிரியராகப் பணியாற்றினார். அப்போது வின்சர் ஓவியக் கழகம் என்ற அமைப்புடன் தொடர்புகளை ஏற்படுத்தினார். 1959 இல் விடுமுறை ஓவியக் கழகம் என்ற பெயரில் ஓவியப் பயிற்சிக் குழு ஒன்றை ஆரம்பித்தார். இக்குழு மூலம் பல இளம் ஓவியர்களுக்குப் பயிற்சி அளித்தார். பல ஓவியக் கண்காட்சிகளை நடத்தினார். இப்பயிற்சிக் கழகம் 1995 வரை யாழ்ப்பாணத்தில் இயங்கி வந்தது.
பாடசாலைக் கல்வியை முடித்த பின்னர், கொழும்பு தொழினுட்பக் கல்லூரியில் 1953 இல் ஓவியப்பிரிவில் சேர்ந்து ஐந்தாண்டுகள் முழுநேரமாக ஓவியம் கற்று டிப்புளோமா பட்டம் பெற்றார். இங்கு அவர் கல்வி கற்கும்போதே கழுவுதற்பாணி நீர்வர்ண ஓவியங்களை வரையக் கற்றுக் கொண்டார்.
ஓவியர் மாற்கு என அறியப்படும் அ. மாற்கு ஈழத்துத் தமிழ் ஓவியர் ஆவார். நவீன ஓவியங்கள், மற்றும் சிற்பங்கள் மூலம் இலங்கையில் தனித்த ஆளுமை படைத்தவர். ஓவியப் பயிற்சி வகுப்புகளை யாழ்ப்பாணத்தில் நடத்தி வந்தவர்.
1957 இல் கொழும்பு கலாபவனத்தில் நடந்த ஓவியக் கண்காட்சியில் மாற்குவின் ஓவியத்துக்கு இலங்கை மகாதேசாதிபதியின் இரண்டாவது பரிசு கிடைத்தது.
2,520 சதுர கிலோ மீட்டர் பரப்பளவு கொண்ட இதன் வடமேற்கில் குருச்சேத்திர மாவட்டம், மேற்கில் ஜிந்த் மாவட்டம் மற்றும் கைத்தல் மாவட்டம், தெற்கில் பானிபத் மாவட்டம் மற்றும் உத்தரப் பிரதேசம் எல்லைகளாக கொண்டது.
ा िा) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கர்னால் நகரம் ஆகும்.
கர்னால் மாவட்டம் கர்னால், இந்திரி, அசந்து என மூன்று வருவாய் உட்கோட்டங்களையும், கர்னால், நீலோகேடி மற்றும் கரௌண்டா என மூன்று வருவாய் வட்டங்களைக் கொண்டது.
கர்னால் மாவட்டம் கர்னால், நீலோகேடி, இந்திரி, கரௌண்டா மற்றும் அசந்து என ஐந்து சட்டமன்ற தொகுதிகளையும், கர்னால் மக்களவைத் தொகுதியும் கொண்டது.
தென்கிழக்கில் வடக்கு தில்லி மாவட்டம், தெற்கில் மேற்கு தில்லி மாவட்டம், மேற்கில் அரியானாவின் சஜ்ஜர் மாவட்டம் எல்லைகளாக கொண்டுள்ளது.
வடமேற்கு தில்லி மாவட்டம் வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். ஒன்பது மாவட்டங்களாக இருந்த தில்லி மாநிலத்தில் செப்டம்பர் 2012-இல் மேலும் இரண்டு புதிய மாவட்டங்கள் துவக்கப்பட்டது)
வடமேற்கு தில்லி மாவட்டம் சரசுவதிவிகார், ரோகிணி, மற்றும் என கஞ்சன்வாலா என மூன்று வருவாய் வட்டங்களாக பிரிக்கப்பட்டுள்ளது. மேலும் இம்மாவட்டம் முப்பது கிராமங்களையும் கொண்டுள்ளது.
இம்மாவட்டத்தின் வரலாறு மிகவும் பழமையானதாகும். ஹைஅய்யர் அரச மரபினர் மஹேஷ்வர் என தற்போது அழைக்கப்படும் மகிழ்மதியை தலைநகராகக் கொண்டு ஆண்டவர்கள். மகாபாரத இதிகாசத்தில் மகிஷ்மதி நகரத்தையும், அதன் ஆட்சியாளர்களையும் குறிப்பிடுகிறது. துவக்க மத்தியகால வரலாற்றில் மாளவம் உள்ளடக்கிய இப்பகுதியை பரமாரப் பேரரசர்கள் கி பி 800 முதல் 1327 முடிய ஆண்டனர். பின்னர் தில்லி சுல்தானகத்தாலும், 1531 முதல் குஜராத் சுல்தான் பகதூர் ஷா இப்பகுதியை ஆண்டார். 1562-இல் அக்பர் இப்பகுதியை மொகலாயர் பேரரசில் இணைத்துக் கொண்டார். 1740-ஆம் ஆண்டு முதல் இப்பகுதி மராத்தியப் பேரரசின் கீழ் வந்தது. இந்தியாவில் கம்பெனி ஆட்சி மற்றும் பிரித்தானியாவின் இந்தியப் பேரரசு காலத்தில் ஆங்கிலேயேர்களுக்கு கப்பம் கட்டும் மன்னராட்சி பகுதிகளாக இருந்தது. 19747-இல் இந்திய விடுதலைக்குப் பின் மத்திய மாகாணத்தின் ஒரு வருவாய் வட்டமாக விளங்கியது. 1 நவம்பர் 1956 அன்று மத்தியப் பிரதேசத்தின் ஒரு மாவட்டமாக விளங்கியது.
வறண்ட நிலப்பகுதி கொண்ட கர்கோன் மாவட்டத்தை 2006-ஆம் ஆண்டில் இந்திய அரசின் பஞ்சாயத்து அமைச்சகத்தால் பொருளாதாரத்தில் மிகவும் பின்தங்கிய இந்தியாவின் 250 மாவட்டங்களில் கார்கோன் மாவட்டமும் ஒன்றாக அறிவிக்கப்பட்டது. இதனால் இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதி உதவி வழங்கி வருகிறது.
கர்கோன் மாவட்டம் , மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் கார்கோன் ஆகும். இது இந்தூர் கோட்டத்தில் அமைந்துள்ளது.
8030 கிலோ மீட்டர் பரப்பளவு கொண்ட கர்கோன் மாவட்டத்தின் வடக்கில் இந்தூர் மாவட்டம், கிழக்கில் கண்ட்வா மாவட்டம், தென்கிழக்கில் பர்ஹான்பூர் மாவட்டம், மகாராஷ்டிராவின் ஜள்காவ் மாவட்டம், மேற்கில் பர்வானி மாவட்டம், வடமேற்கில் தார் மாவட்டம் எல்லைகளாக அமைந்துள்ளது.
இந்தூர் கோட்டத்தில் உள்ள கர்கோன் மாவட்டத்தை நிர்வாக வசதிக்காக ஐந்து உட்கோட்டங்களாகவும், பர்வா, பிகான்கோன், ஜிர்ன்யா, கர்சவத், கர்கோன், கோகாவன், பகவான்புரம், சேகான் மற்றும் மஹேஷ்வர் ஒன்பது வருவாய் வட்டங்களாகவும் பிரிக்கப்பட்டுள்ளது.
கர்கோன் மாவட்டம் பிகான்கோன், பத்வா, மஹேஷ்வர், கர்கோன் மற்றும் பகவான்புரம் என ஆறு சட்டமன்ற தொகுதிகளையும், கர்கோன் நாடாளுமன்ற மக்களவைத் தொகுதியும் கொண்டது.
வான் மானனின் அளவீட்டுப் பிழைகள் அவர் வான் ஒளிப்படங்களை ஒப்பிட பயன்படுத்திய பருநிலை இமைப்பு ஒப்பீட்டளவியால் ஏற்பட்டிருக்கலாம். இவர் புதிய வான் ஒளிப்படங்களை 10 முதல் 20 அண்டுகளுக்கு முந்தைய ஒளிப்படங்களை ஒப்பிட்டு தன் முடிவுகளுக்கு வந்தார். இந்த இருகால ஒளித்தட்டுகளின் இமைப்பால் கிடைக்கும் வேறுபாடுகளால் அவர் இக்கால இடைவெளியிலான வான்பொருள்களின் இருப்பு மாற்றத்தை அளந்தார். இவரது மேற்கோள் வான்பொருள்கள் ஒளித்தட்டுகளின் விளிம்பில் உள்ள புல விண்மீன்களாகும். இவை இவற்றின் ஒளியியல் விளைவால் சற்றே விளிம்போரத்துக்கு இரு ஒப்பீட்டுத் தட்டுகளில் வெவ்வேறு அளவுகளில் நெருக்கப்பட்டுள்ளதைக் கருதிப் பார்க்கவில்லை. இந்த அமைப்புப் பிழைகள் கற்பனையான நகர்வை உருவாக்கிக் காட்டியுள்ளன.
இவர் சுருள்வடிவ ஒண்முகில்களின் அக இயக்கங்களை வானளவையியல் முறையில் அளந்ததற்காகப் பரவலாக அறியப்பட்டவர். இவர் ஒண்முகில்களை நம் பால்வெளியில் உள்ள கள, உடுக்கணவெளி வளிமத் திரள்களாகக் கருதியதால், எட்வின் அபுளின் ஆந்திரமேடா, பிற புறச் சுருள் பால்வெளிகளின் கண்டுபிடிப்பிற்குப் பிறகு இவரது அளவுகள் பிழைபட்டன என உணரப்பட்டது. இவர் கண்டறிந்த ஒண்முகிலின் இயக்கப்படி, செபீடு மாறிகளின் வேகமோ ஒளிவேகத்தைவிடக் கூடுதலாக இருந்தது. ஆனால் 1935 இல் எட்வின் அபுள் அளந்த செபீடு விண்மீன்களின் வேகம் சரியென அறியப்பட்டதால், இவரது அளவீடுகள் பிழைபட்டதெனக் கொள்ள நேர்ந்தது.
வான் மானன் பிரீசுலாந்தில் ஒரு செல்வ வளமுள்ள குடும்பத்தில் பிறந்தார். இவர் உட்ரெச்ட்டு பல்கலைக்கழகத்தில் வானியல் பயின்று 1911 இல் தன் முனைவர் பட்டத்தைப் பெற்றார். பின்னர் சிலகாலம் குரோனிங்கன் பல்கலைக்கழகத்தில் பணிபுரிந்தார். பின் 1911 இல் இவர் அமெரிக்கவுக்குச் சம்பளமில்லாமல் யெர்க்கேசு வான்காணகத்தில் பணிபுரிய புலம்பெயர்ந்தார். ஓராண்டிற்குள் மவுண்ட் வில்சன் வான்காணகத்தில் ஒரு பதவியைப் பெற்றுள்ளார். அங்கே இவர் 1946 இல் இருந்து தன் இறப்புவரை பணியில் இருந்தார்.
மற்றொரு விளக்கம் இவர் காலங்காலமாக நிலவிய கண்ணோட்டத்தை மீறவியலாமையைச் சுட்டுகிறது. அந்நூற்றாண்டின் தொடக்கத்தில் சுருள் ஒண்முகில்கள் அருகில் அமைந்தவை எனவும் எனவே அவை கண்டுபிடிக்கத்தகும் சுழற்சியையே கொண்டவை எனவும் பரவலாக நம்பப்பட்டது. எனவே இக்கண்ணோட்டத்தை அவரால் புறந்தள்ள முடியவில்லை. ஆனால் இந்த விளக்கம் மவுண்ட் வில்சன், உலோவெல் வானகாணகம் ஆகியவற்றில் கண்ட அளவுகள் ஒத்தியைந்துள்ளமையை விளக்க வல்லதல்ல என்பது மிகத் தெளிவானது.
காராளசிங்கம் 1941 இல் மும்பை சென்றார். அங்கு அவர் இந்திய-இலங்கை புரட்சித் தலைமையை ஏற்படுத்தினார். இந்தியாவில், 1942 ஏப்ரலில் சமசமாசக் கட்சி ஐக்கிய மாகாணங்கள் மற்றும் பிகார் போல்செவிக் லெனினியக் கட்சி, போல்செவிக் மஸ்தூர் கட்சி ஆகியவற்றுடன் இணைந்து, இந்திய, இலங்கை, பர்மிய போல்செவிக்-லெனினியக் கட்சி என்ற புதிய கட்சியை உருவாக்கினர். காராளசிங்கம் இக்கட்சியின் நிறுவனர்களில் ஒருவர் ஆவார். 1943 இல் கொல்வின் ஆர். டி சில்வா, என். எம். பெரேரா, பிலிப் குணவர்தன ஆகியோர் இந்தியக் காவல்துறையினரால் கைது செய்யப்பட்டு இலங்கைக்கு நாடு கடத்தப்பட்டனர். ஏனையோர் இந்தியாவில் தங்கியிருந்து போல்செவிக்-லெனினியக் கட்சியை வளர்த்தெடுப்பதில் தீவிரமாக ஈடுபட்டனர். காராளசிங்கம் கொல்கத்தாவைத் தலைமையகமாகக் கொண்டு என்ற பத்திரிகையை 1943 முதல் 1945 வரை வெளியிட்டார். 1945 மார்ச் மாதத்தில் காராளசிங்கம் மும்பையில் கைது செய்யப்பட்டு இலங்கைக்கு நாடு கடத்தப்பட்டார். இலங்கையில் பதுளையில் சிறை வைக்கப்பட்டார்.
காராளசிங்கம் 1939 இல் லங்கா சமசமாஜக் கட்சியில் சேர்ந்தார். இரண்டாம் உலகப் போர் 1939 செப்டம்பரில் ஆரம்பித்த போது, சமசமாசக் கட்சி அதற்கெதிராகக் குரல் கொடுத்தது. 1939/40 காலகட்டத்தில் நாட்டில் இடம்பெற்ற வேலைநிறுத்தங்களுக்கு சமசமாசக் கட்சியினர் ஆதரவாக இருந்தனர். 1940 இல் இக்கட்சி தடை செய்யப்பட்டது. இதன் தலைவர்களான கொல்வின் ஆர். டி சில்வா, பிலிப் குணவர்தன, என். எம். பெரேரா, எட்மண்ட் சமரக்கொடி ஆகியோர் 1940 சூனில் கைது செய்யப்பட்டனர். லெஸ்லி குணவர்தன தலைமறைவானார். போகம்பரை சிறையில் இருந்த நான்கு தலைவர்களும் 1942 ஏப்ரல் 7 இல் சிறையில் இருந்து தப்பினர். இவர்களில் கொல்வின் ஆர். டி சில்வா, என். எம். பெரேரா, குணவர்தனா ஆகியோர் இந்தியாவுக்குத் தப்பிச் சென்றனர்.
1960 மே மாதத்தில் சமசமாசக் கட்சித் தலைவர்கள் என். எம். பெரேரா, கொல்வின் ஆர். டி சில்வா, பிலிப் குணவர்தன ஆகியோர் இலங்கை சுதந்திரக் கட்சியுடன் கூட்டணி அமைத்து 1960 சூலையில் நடந்த தேர்தலில் ஆட்சியைக் கைப்பற்றினர். இக்கூட்டணி ஆட்சியை எதிர்த்த சமசமாசக் கட்சியின் மெரில் பெர்னாண்டோ, காராளசிங்கம், சமரக்கொடி பாலா தம்பு ஆகியோர் கட்சியில் இருந்து விலகி இலங்கை புரட்சிகர சமசமாசக் கட்சி என்ற புதிய கட்சியை ஆரம்பித்தனர். 1964 டிசம்பரில், இக்கட்சியின் நாடாளுமன்ற உறுப்பினர்களான பெர்னாண்டோ, சமரக்கொடி மற்றும் இலங்கை சுதந்திரக் கட்சியின் வேறு சிலரும் இணைந்து சிறிமாவோ பண்டாரநாயக்காவின் அரசாசன உரைக்கு எதிராக வாக்களித்து, ஆட்சியைக் கவிழ்த்தனர்.
காராளசிங்கத்தின் தந்தை வைத்தியநாதன் ஓரு அரச ஊழியர் ஆவார். இவர் நாட்டின் பல பாகங்களிலும் பணியாற்றியவர். இதனால், காராளசிங்கம் களுத்துறை, பன்னிப்பிட்டி, ஆகிய இடங்களிலும், பின்னர் கொழும்பு ஆனந்தா கல்லூரியிலும் கல்வி கற்றார். ஆனந்தா கல்லூரியில் இவர் "கார்லோ" என அழைக்கப்பட்டார். இவருக்கு வி. பாலசிங்கம், வி தனபாலசிங்கம் உட்பட மூன்று சகோதரர்கள்.
வைத்தியநாதன் காராளசிங்கம் இலங்கைத் தமிழ் இடதுசாரி அரசியல்வாதியும், எழுத்தாளரும், வழக்கறிஞரும் ஆவார். லங்கா சமசமாஜக் கட்சியின் முக்கிய உறுப்பினராக இருந்தவர்.
காராளசிங்கம் சமசமாசக் கட்சியின் வேட்பாளராக காங்கேசன்துறையில் மார்ச் 1960 நாடாளுமன்றத் தேர்தலில் போட்டியிட்டு, இலங்கைத் தமிழரசுக் கட்சி தலைவர் செல்வநாயகத்திடம் தோற்றார்.
காராளசிங்கம் 1965 தேர்தலில் காங்கேசன்துறைத் தொகுதியில் போட்டியிட்டு செல்வநாயகத்திடம் மீண்டும் தோற்றார். காராளசிங்கம் 1966 இல் மீண்டும் சமசமாசக் கட்சியில் இணைந்தார்.
பில் மற்றும் சந்தேலர்கள் போன்று கோண்டு மக்கள் மத்திய இந்தியாவில் மிகப்பெரிய மக்கள் தொகை கொண்ட பழங்குடி மக்கள் ஆவார். மத்திய இந்தியாவின் மாநிலங்களான மத்தியப் பிரதேசம், கிழக்கு மகாராஷ்டிரத்தின் விதர்பா, சத்தீஸ்கர், தெற்கு ஜார்கண்ட், தெற்கு உத்தரப் பிரதேசம், வடக்கு தெலங்கானா, வடக்கு ஆந்திரப் பிரதேசம் மற்றும் மேற்கு ஒடிசாவில் வாழ்பவர்கள். கோண்டி பழங்குடி மக்கள் பேசும் மொழியான கோண்டி மொழி திராவிட மொழிக் குடும்பத்தைச் சேர்ந்தாகும்.
16-ஆம் நூற்றாண்டு முதல் 18-ஆம் நூற்றாண்டு முடிய மத்திய இந்தியாவில் கோண்டு மக்கள் கர்கா-மண்டலம், தேவகாட், சண்டா மற்றும் கேர்லா என நான்கு நாடுகளை கோண்ட்வானா மன்னர்கள் ஆண்டனர்.
கோண்டு மக்கள் வசிக்கும் சிவப்பு தாழ்வாரப் பகுதிகளில் கடந்த பத்தாண்டுகளுக்கு மேலாக நக்சலைட் - மாவோயிஸ்ட்டு போராளிகளின் கிளர்ச்சி அதிகரித்துள்ளது. சத்தீஸ்கர் அரசு அமைதிப் பேரணி எனும் பெயரில் கோண்டி மக்களை, நக்சலைட் - மாவோயிஸ்ட் போராளிகளுக்கு எதிராக கேடயமாக பயன்படுத்துகிறது.
வடக்கு ஆந்திரம், தெற்கு உத்தரப் பிரதேசம், தெற்கு பிகார், சத்தீஸ்கர், கிழக்கு குஜராத், ஜார்கண்ட், மத்தியப் பிரதேசம், கிழக்கு மகாராஷ்டிரம், வடக்கு தெலங்கானா, மேற்கு ஒடிசா மற்றும் மேற்கு வங்காளம் போன்ற மாநிலங்களில் கோண்டி மக்களை பட்டியல் பழங்குடி இன மக்களாக வகைப்படுத்தியுள்ளன்ர்.
கோண்டி மக்கள் பரம்பரையாக வேளாண்மைத் தொழில் செய்பவர்கள்; சிலர் கால்நடை வளர்க்கின்றனர். இந்து சமயத்தைச் சேர்ந்த கோண்டு மக்கள் நீத்தார் வழிபாடு மற்றும் பல கடவுள் வழிபாடு செய்பவர்கள். பல வண்ண ஓவியங்களை வரைவதில் வல்லவர்கள். இவர்களது ஓவியக்கலை கோண்டு ஓவியக்கலை என அழைக்கப்படுகிறது.
கோண்டு மக்கள் அல்லது கோண்டி மக்கள் என்பவர்கள் திராவிட இனத்தைச் சேர்ந்த பழங்குடி மக்கள் ஆவர். இவர்கள் திராவிட மொழிக் குடும்பத்தைச் சேர்ந்த கோண்டி மொழியை பேசுகின்றனர். கோண்டி மக்கள் வாழும் பகுதியை கோண்ட்வானா என அழைப்பர்.
கோண்டு மக்கள் பேசும் கோண்டி மொழி, திராவிட மொழிக் குடும்பத்தைச் சேர்ந்த தெலுங்கு மொழியின் தாக்கம் கொண்டது. கோண்டு மக்களில் பெரும்பாலனவர்கள் கோண்டி மொழியினையும்; பிறர் இந்தி போன்ற இந்தோ - ஆரிய மொழிகளையும் பேசுகின்றனர்.
இந்திய அரசு கோண்டு மக்களை பட்டியல் பழங்குடி மக்கள் பிரிவில் சேர்த்துள்ளதால், கோண்டு இன மக்களுக்கு அரசியல், கல்வி, வேலைவாய்ப்பு, பொருளாதார வளர்ச்சியில் முன்னுரிமை வழங்கப்படுகிறது.
தெற்காசியாவின் வடமேற்கு பகுதியில் உள்ள தற்கால பாகிஸ்தான், ஆப்கானித்தான் மற்றும் துருக்மெனிஸ்தான் நாடுகளை ஆண்ட கிரேக்கர்கள் ஆவர். இருபதிற்கும் மேற்பட்ட இந்தோ கிரேக்க மன்னர்கள் இப்பகுதிகளை, கி மு 180 முதல் கி பி 10 முடிய இருநூறு ஆண்டுகள் ஆண்டனர்.
இந்தோ-சிதியர்களின் படையெடுப்புகளால் கி பி 10-இல் நாடுகளை இழந்த இந்தோ கிரேக்கர்கள், இந்தோ-சிதியப் பேரரசு மற்றும் குசான் பேரரசு ஆளுகையில் நடு ஆசியா மற்றும் இந்தியத் துணைக் கண்டத்து நாடுகளின் உள்ளூர் மக்களுடன் இரண்டறக் கலந்து விட்டனர். இந்தோ கிரேக்கர்களில் பலர் இந்திய மன்னர்களிடம் படைவீரர்களாகவும் இருந்தனர்.
கி மு 326-இல் அலெக்சாண்டரின் இந்தியா மீதான படையெடுப்பிற்குப் பின், அவருடன் வந்த சில படைத்தலைவர்களும், பெரும் படைவீரர்களும் இந்தியத் துணைக் கண்டத்தில் நிரந்தரமாகத் தங்கி, நடு ஆசியா மற்றும் இந்தியாவின் வடமேற்கு பகுதிகளை பிரித்துக் கொண்டு, தத்தம் பகுதிகளை ஆளத் துவங்கினர்.
இந்தோ-கிரேக்க மன்னர்களில் பெரும் புகழ் பெற்றவர் முதலாம் மெனாண்டர் மற்றும் ஸ்டாட்ரோ ஆவார்கள். சகலா எனப்படும் தற்கால சியால்கோட் நகரமே இந்தோ கிரேக்க நாட்டின் தலைநகரம் ஆகும். தக்சசீலா நகரம் நாட்டின் வடமேற்கு பகுதியின் தலைநகராக விளங்கியது.
இருநூறு ஆண்டு கால ஆட்சியில், இந்தோ கிரேக்கர்களின் கிரேக்க மொழி மற்றும் நாகரீகத்தின் தாக்கத்தால் இந்தோ ஈரானிய மற்றும் இந்தோ ஆரிய மொழிகளில் மட்டுமல்லாது, பௌத்தம் சமயக் கட்டிடம் மற்றும் சிற்பக் கலைகளில் பெரும் மாற்றங்கள் ஏற்பட்டது.
தெற்காசியாவில் கிரேக்க மன்னர்கள் ஆப்கானித்தானுக்கும் - உஸ்பெக்கிஸ்தானுக்கும் நடுவே அமைந்த பாக்டீரியவை மையமாகக் கொண்டு தாங்கள் வென்ற பகுதிகளை பிரித்துக் கொண்டு தன்னாட்சியுடன் ஆண்டனர்.
கி மு இரண்டாம் நூற்றாண்டில் பாக்டீரிய - கிரேக்க மன்னர் முதலாம் டெமிடிரியஸ் இந்தியத் துணைக் கண்டத்தின் மீது படையெடுத்து வென்ற போது இந்தோ கிரேக்க நாடு நிறுவப்பட்டது.
சதுரங்க விளையாட்டில் இக்குறி வெள்ளை நிறக்காய் ஆட்டக்காரரின்ஆதாயத்தையும், இக்குறியின் நிரப்பிக் குறியான , கருப்புக் காய் ஆட்டக்காரரின் ஆதாயத்தையும் குறிக்கும்.
"" குறியுடன் இணைத்து பயன்படுத்தப்படும் மற்றொரு குறி கழித்தல்-கூட்டல் குறி . எடுத்துக்காட்டாக " " என்ற கோவை, " + " அல்லது/மற்றும் " + " எனப் பொருள்படும். ஆனால் " + + " , " " எனப் பொருள்படாது. "" குறியில் மேலமைந்துள்ள "" குறியானது "" இலுள்ள "+" குறியுடனும், "" குறியில் கீழமைந்துள்ள "+" குறியானது "" இல் இலுள்ள "-" குறியுடனும் இணையும். ஒரு கோவையில் இருமுறை "" குறி காணப்படுமானால், அக்கோவை இரண்டு அல்லது நான்கு வெவ்வேறான கோவைகளாகப் பொருள்படுமா என்பதைக் குறியீட்டை மட்டும் கொண்டு கூற முடியாது. குழப்பமின்றி பொருள் கொள்வதற்கு மேலே தரப்பட்டுள்ள எடுத்துக்காட்டை " " என எழுதலாம்.
இம்முற்றொருமையில் குறியைப் பயன்படுத்தி, ஒன்றில் இருபுறமும் "+" குறியையும் மற்றொன்றில் இருபுறமும் "" குறியையும் கொண்ட இரு வாய்ப்பாடுகள் ஒன்றாகச் சுருக்கித் தரப்பட்டுள்ளது. ஒருபுறம் "+" குறியும், மறுபுறம் "" குறியும் எடுக்கக் கூடாது. அவ்வாறு எடுத்துக்கொள்ளும்போது கிடைக்கும் வாய்பாடு உண்மையானதாக இருக்காது.
பிழை எல்லையைக் குறிக்க விழுக்காடும் பயன்படுத்தப்படலாம். எடுத்துக்காட்டாக, என்பது மின்னழுத்தத்தின் அளவு 230 விட 10% குறைவாகவோ அல்லது கூடுதலாகவோ இருக்கலாம் என்பதைக் காட்டுகிறது. மேல் வரம்புக்கும் கீழ் வரம்புக்கும் வெவ்வேறான மதிப்புகள் பயன்படுத்தப்படலாம். எடுத்துக்காட்டாக,
ஒரு கணியத்தின் மதிப்பு 5.7 ஆக இருக்கலாம்; அதேசமயம் அதிகபட்சமாக 5.9 ஆகவும், குறைந்தபட்சம் 5.6 ஆகவும் இருக்கலாம் என்பதை எனக் குறிக்கலாம்.
சதுரங்க விளையாட்டில் வெள்ளைக் காய் ஆட்டக்காரரின் ஆதாயத்தைக் குறிக்க குறியும், கருப்புக் காய் ஆட்டக்காரரின் ஆதாயத்தைக் குறிக்க குறியும் பயன்படுத்தப்படுகின்றன. எனினும் சதுரங்கத்தில் + , – குறிகளே பெரும்பாலும் கையாளப்படுகின்றன. + , குறிகள், , குறிகளை விட மிக அதிகளவு ஆதாயத்தைக் குறிக்கின்றன.
இத்தொடரிலுள்ள கூட்டல்-கழித்தல் குறி, இத்தொடரின் உறுப்புகளின் குறி +, - என மாறி மாறிவரும் என்பதைக் காட்டுகிறது. அதாவது இத்தொடரில் இன் இரட்டை மதிப்புக்கான உறுப்புகள் கூட்டப்படுகின்றன; இன் ஒற்றை மதிப்புக்கான உறுப்புகள் கழிக்கப்படுகின்றன.
வாய்பாடுகளில் + அல்லது ஆகிய இரண்டு குறிகளில் ஏதேனும் ஒன்றால் பதிலிடப்படக்கூடிய குறியைக் காட்டுவதற்கு பயன்படுத்தப்படும். இக்குறியைக் கொண்ட வாய்ப்பாடுகள் இரு மதிப்புகள் அல்லது இரு சமன்பாடுகளைத் தரும்.
அல்லது என்ற பொருள்கொண்ட பிரெஞ்சு வார்த்தை "" உட்பட்ட இக்குறியின் வடிவம் அதன் கணிதப் பொருளில் 1626 இல் கணிதவியலாளர் ஆல்பெர்டு ஜிரடாலும், இக்குறியின் தற்கால வடிவம் 1631 இலும் பயன்படுத்தப்பட்டது.
1995 ஆம் ஆண்டு இயோயோடைனை நிறுவினார். இதன் மூலம் போட்டிகள், கணினி மூலம் விளையாட்டுக்கள், வணிக நிறுவனங்களுக்கு தகவல் தேடல் போன்ற சேவைகளைப் பயனாளிகளுக்கு செய்து கொடுத்தார். 1996 ஆம் வருடம் ஆகஸ்டு மாதம் இபிளாட்ரியான பங்குதாரர்கள் என்னும் முன்னோடியான ‘துணிகரமுயற்சிக்கு நிதி வழங்கும் நிறுவனம்’ 20 விழுக்காடு பயனை எதிபார்த்து 4 மில்லியன் டாலர்களை முதலீடு செய்தது. கணினிமூலம் அமெரிக்கா, அமெரிக்கன் எக்ச்பிரச், எச்சூர் பிளாக், மைக்ரோசாப்ட், புராக்டர் மற்றும் கேம்பிள், சோனி இசை, சீபிரன்ட், வோல்வோ போன்ற நிறுவனங்கள் இயோயோடைனின் சேவையைப் பயன்படுத்தியுள்ளனர். இயோயோடைன் நிறுவனத்தில், சேத் கோடின் “அனுமதியுடன் சந்தைப்படுத்துவது, அந்நியர்களை நண்பர்களாகவும், நண்பர்களை வாடிக்கையாளர்களாகவும் மாற்றுதல்” என்னும் நூலை வெளியிட்டார். 1998 ஆம் ஆண்டு இயோயோடைன் நிறுவனத்தை யாகூ நிறுவனத்திற்கு 30 மில்லியன் டாலர்களுக்கு விற்றார். அதன் பின் 2000 ஆம் ஆண்டு வரை யாகூ நிறுவனத்தின் நேரடி சந்தைப்பிரிவின் உதவித் தலைவராக பதவி வகித்தார்.
2006 ஆம் ஆண்டு மார்ச் மாதம் சுகுயிடோ என்னும் சமுக வலைத் தளத்தைத் துவக்கினார். இந்நிறுவனம் வாடிக்கையாளர்களை ‘ஆடிஆசான்கள்’ என்று அழைத்து ‘ஆடிகள்’ என்னும் வலைத்தளப் பக்கங்களில் தமக்கு ஆர்வமான பொருள் குறித்து தகவல்களைப் பதிவு செய்ய அனுமதித்தது. இந்நிறுவனம் தமது வருவாயில் 5 விழுக்காடைத் தானமாகவும் 50 விழுக்காடை ஆடிஆசான்களுக்கும் வழங்கியது. சேத் கோடினைப் பற்றியும் சுகுயிடோ பற்றியும் தகவல்கள் சிஎன்என் நிறுவனத்தினாலும், வாசிங்டன் போசிட் பத்திரிகையினாலும் வெளியிடப்பட்டன. இந்த வலைத்தளம் எச் எக்ச் எச் டபுள்யூ சமூக வலைத்தளப்பிரிவில் சிறந்த வலைத்தளத்திற்கான பரிசையும் வென்றது. 2008 ஆம் வருடம் சூலை மாதத்தில் உலகில் அதிகம் பார்வையிடப்பட்ட 500 வலைத்தளங்களில் இதுவும் ஒன்று. 2014 ஆம் வருடம் ஆகஸ்டு 15 ஆம் தேதி, சுகுயிடோ நிறுவனத்தை கப்பேசச் நிறுவனம் வாங்கி விட்டதாகவும், சுகுயிடோவின் சில அம்சங்களை கப்பேசஜ் நிறுவனத்திலிருந்து தளப்படுத்துவது தான் நோக்கம் என்று சேத் கோடின் கூறுகிறார்.
சேத்கோடின் “இதைமாற்று” என்னும் வலைத்தளம் துவங்கத் தேவையான கருவை உருவாக்கினார். இந்த வலைத்தளம் பிடிஎப் கோப்புகள் மூலம் சிந்தனைளைப் பரப்பும் நோக்கம் கொண்டது. இந்த வலைத்தளத்தை உருவாக்குவதற்கு கோடின் 2004 ஆம் ஆண்டு கோடையில், அமித்குப்தா, கேதரின் கிக்கி, உநோவா வெய்ச், போபி எச்பிரிட்டு, மைக்கேல் சிர்வோடாஸ் என்று 5 பயிற்சியாளர்களை பணிக்கு அமர்த்தினார். 2004 ஆகஸ்டு 14 ஆம் தேதி இந்த வலைத்தளம் பயனுக்கு வந்தது. டாம் பீட்டாச், கிரிச் ஆண்டா்சன், கை கவாசாகி போன்ற நிறுவனங்கள் தங்களுடைய அறிவிப்புக்களை இந்த வலைதளத்தில் வெளியிட்டன. 2005 ஆம் ஆண்டு சூலை மாதம் ‘இதைமாற்று’ என்னும் இந்த வலைத்தளம் 800 சிஇத்ரிட் என்னும் வணிக தகவல்களை வழங்கும் அமெரிக்க நிறுவனத்திற்கு மாற்றப்பட்டுவிட்டது.
2008 ஆண்டு டிசம்பர் மாதம் வணிக மேலாண்மை முதுகலைப்படிப்பிற்கு மாற்றாக, ஆறு மாதப் படிப்பு ஒன்றை, நியூயார்க் நகரம் கேசிடிங் இடத்தில் அமைந்துள்ள அலுவலகத்தில் நடத்த இருப்பதாகவும் விரும்பியவர்கள் அணுகலாம் என்ற அறிவிப்பை வெளியிட்டார். 48000 நபர்கள் விளம்பரத்தைப் பார்வையிட்டு 340 பேர் மனு செய்து கொண்டனர். இதிலிருந்து 27 பேரை குழு நேர்காணலுக்கு அழைத்தார். இவர்கள் சுமார் இரண்டு மணி நேரம் ஒருவருக் கொருவர் கருத்துப் பரிமாற்றம் செய்து கொண்டனர். இவர்களும் சேத் கோடினும் கலந்து பேசி சிறந்தவர்கள் என்று தாம் கருதியவர்களுள் 9 பேர்கள் தேர்ந்தெடுக்கப் பட்டனர். இவர்கள் ஆறுமாதம் பயிற்சியளிக்கப்பட்டு, பட்டம் பெற்றுச் சென்றனர்.
2012 ஆம் ஆண்டு சூன் மாதம் பொதுமக்கள் நிதியுதவியுடன் நூல் வெளியீடு என்னும் புதிய திட்டத்தை அறிவித்தார். தமது அடுத்த நூலான ‘தி ஐ காரச் ஏமாற்று : ஏன் கலையை வளர்க்க வேண்டும்’ என்னும் நூலிற்கு புத்தக வெளியீட்டு நிறுவனங்களை அணுகாமல் ‘கிக் சுடார்டர்’ என்னும் பொதுமக்களிடம் நிதியுதவி பெற்று படைப்பாற்றலை ஊக்குவிக்கும் நிறுவனத்தைத் துவங்கினார். முதல் வாரத்திலேயே 2,50,000 டாலர்களை வாசகர்களிடமிருந்து, இந்த முயற்சி பெற்றுத் தந்தது. இதன் தொடர்ச்சியாக ஒரு வெளியிடும் நிறுவனத்திடமும் புத்தகத்தை வெளியிட ஒப்பந்தம் செய்து கொண்டார்.
1986 ஆம் ஆண்டு சுபின்னாக்கர் நிறுவனத்திலிருந்து விலகி, தமது சேமிப்பான 20,000 டாலர்களைப் பயன்படுத்தி நியூயார்க் நகரில்சொந்தமாகப் புத்தகங்களைச் சிப்பம் செய்யும் தொழிலைத் தொடங்கினார். பின்பு மார்க் கர்சிப் என்பவரைச் சந்தித்து இயோயோடைன் என்னும் நிறுவனத்தை நிறுவினார். ஒருசில ஆண்டுகளுக்குப் பிறகு புத்தகங்களைச் சிப்பம் செய்யும் தொழிலைப் பணியாளர்களுக்கு விற்றுவிட்டு இயோயோடைனிலேயே முழுக்கவனம் செலுத்தினார். இங்கு தான் அவர் “அனுமதியுடன் சந்தைப்படுத்துதல்” என்னும் கோட்பாட்டையும் உருவாக்கினார்.
நியூ யார்க் நகரில் மெளன்ட் வெர்னன் என்னுமிடத்தில் பிறந்த இவர் வில்லியம்ஸ் வில்லி உயர்நிலைப் பள்ளியில் கல்வி பயின்றார். இடுப்ச் பல்கலைக்கழகத்தில் கணினிப் பொறியியல் மற்றும் தத்துவத்தில் இளங்கலைப்பட்டமும், இசுட்டான்போர்டு பல்கலைக்கழகம் வணிக மேலாண்மைக் கல்லூரியில் வணிக மேலாண்மை முதுகலைப் பட்டப்படிப்பும் பயின்றார். 1983 முதல் 1986 ஆம் ஆண்டு வரை சுபின்னாக்கர் என்னும் மென்பொருள் நிறுவனத்தில் முத்திரை மேலாளராகப் பணிபுரிந்தார்.
சேத் கோடின் ஒரு அமெரிக்க நூலாசிரியர், தொழில் முனைவர், சந்தைப்படுத்துபவர் மற்றும் பேச்சாளர் ஆவார். இவர் 17 இற்கும் மேற்பட்ட நூல்களை எழுதியுள்ளார். இவருடைய மனித கூட்டங்கள் என்னும் நூல் ஒரு சிறந்த சுய மேலாண்மை நூலாகக் கருதப்படுகிறது. முன்னோடியான பல தொழில் நிருவனங்களைத் துவக்கி நடத்தி வந்துள்ளார்
2012 ஆம் ஆண்டு அக்டோபர் மாதம் கோடின் ‘இயர்வுல்ப்” என்னும் வலைத்தளத்தில் ‘போட்காஸ்ட்’ என்னும் தகவல் பரிமாறும் சாதனத்தையும் உருவாக்கினார். இந்த தகவல் பரிமாற்று எற்பாடு ‘போட்காஸ்ட்’ மூலம் ஒவ்வொரு வாரமும், தங்களது கனவு வணிக நிறுவனங்களை எவ்வாறு திறம்பட நடத்துவது என்பது குறித்து பணிமனை மூலம் 30 தொழில் முனைவோருக்கு விளக்கி வருகிறார்.
சிறிய ஒலிப்பதிவு மையத்தை அமைக்கத் தேவையான கருவிகளை ஒவ்வொன்றாக வாங்கத் துவங்கினார். மேலும் இசைக்கலவை , நிரலாக்கம் போன்ற இசையின் தொழில்நுட்பங்களையெல்லாம் இணைய கானொளி வழியாகக் கற்றுக்கொண்டார். சொந்த இசை ஆல்பங்களை உருவாக்கிக்கொண்டிருந்த இவருக்கு, ஒரு கட்டத்தில் இசையைத் தவிர வேறெதையும் நினைக்க முடியவில்லை. 2012 இல் வேலையை விட்டுவிட்டார். ஆனால் வீட்டில் சொல்லப் பயந்து மறைத்துவிட்டார். திரைப்படத்திற்கு இசையமைக்க விரும்பி அதற்கான முயற்சியில் இறங்கினார்.சினிமாவில் யாரையும் தெரியாத நிலை. செல்வாக்கு மிக்க குடும்பப் பின்னணியும் இல்லாததால் வாய்ப்பு கிடைக்கவில்லை. கையிருப்பில் இருந்த சேமிப்புப் பணமும் காலியானது. ஒருவழியாக நண்பர் மூலமாக இயக்குநர் மிஷ்கினைச் சந்திக்கும் வாய்ப்பு கிடைத்தது. மிஷ்கின். இரண்டு முழு நீளத் திரைக்கதைகளைச் சொல்லி அதற்கு ஏற்ப பின்னணி இசையமைக்கச் சொன்னார். பின்னணி இசையை அழகாகக் கோத்துக் கொடுக்க அதில் திருப்தி அடைந்த இயக்குநர். முதல் பட வாய்ப்பை அளித்தார்.
அருள் முருகன் என்ற இயற்பெயர் கொண்ட அரோள் கரோலியின் பூர்வீகம் தேனி மாவட்டம் என்றாலும் வளர்ந்தது சென்னை மறைமலை நகரில். இவர் தன் ஐந்து வயதில் கர்நாடக சங்கீதத்தில் வயலின் வாசிக்க சிறி ரவிக்குமாரிடம் கற்கத்துவங்கினார். 12 வயதில் ஏ. கன்யாகுமாரியிடமும் வயலின் கற்றார். ஆசிரியர் சென்ட் பீட்டரிடம் மேற்கத்திய இசையில் பியானோ கற்றுக்கொள்ளவும் ஆரம்பித்தார். பன்னிரெண்டாம் வகுப்பு முடித்ததும், இசை ஆர்வத்தின் காரணமாக மேற்கொண்டு படிக்க விரும்பவில்லை என்றாலும். பெற்றோரால் சி.ஏ. படிக்க அனுப்பப்பட்டார். பெற்றோர் பேச்சை மீற முடியாமல் சி.ஏ. படித்து முடித்து பட்டைய கணக்காளர் வேலையிலும் சேர்ந்தார். முதல் மாதச் சம்பளம் கைக்கு வந்ததும் இசைக் கருவிகளை வாங்க ஆரம்பித்தார்.
ஸ்டுடியோ தயாரித்த பிசாசு படத்திற்கு இசையமைத்தார். சினிமா துறையில் அருள் எனப் பலர் இருப்பதால் இயக்குநர் மிஷ்கின் அரோள் என இவருக்கு பெயரைமாற்றினார். அருளைக் கவர்ந்த இசைக் கலைஞர்களில் முதன்மையானவர் இத்தாலிய வயலின் இசை மேதை கரோலி. ஆகவே அவர் பேரையும் தன் பெயரோடு இணைத்துக்கொண்டார்.